《修源》
宋代·李彭

修源寒皎镜，湛湛有馀地。居然起滩濑，无复保夷粹。

人实不易知，出处非细事。悬知成小草，何苦辞远志。

饥求仁者粟，不用滥乞米。清言岂置患，高谊世所韪。

君看陆平原，华亭思鹤唳。季野虽不言，四时气亦备。

一饱会有时，幽园动春意。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。